**Fátima Mernissi** (født 27. september 1940 i Fez, Marokko, død 30. november 2015 i Rabat) var en marokkansk feministisk forfatter og sosiolog.

Mernissi ble født inn i en middelklassefamilie og fikk sin grunnutdannelse i en skole etablert av den nasjonalistiske bevegelsen, og hun fikk sin videregående utdanning i en skole finansiert av det franske protektoratet. I 1957 studerte hun statsvitenskap ved Sorbonne og ved Brandeis University, hvor hun fikk sin doktorgrad innenfor dette feltet. Mernissi begynte å arbeide som foreleser ved Mohammed V universitetet og underviste ved Faculté des Lettres mellom 1974 og 1981 innenfor temaer som metodikk, familiesosiologi og psykososiologi. Hun har blitt anerkjent internasjonalt hovedsakelig som en islamsk feminist.

Som en islamsk feminist, er Mernissi i stor grad opptatt av islam og kvinners rolle innenfor denne religionen. Hun har analysert den historiske utviklingen av islamsk tenkning og dens moderne manifestasjon. Gjennom en detaljert undersøkelse av innholdet i en suksesjon av profeten Muhammed, kaster Mernissi tvil om gyldigheten til mange av de uttalelsene og tradisjonene som er tilskrevet Muhammed, blant disse er underordningen av kvinner blant muslimer.

Mernissi har gjort diverse sosiologisk forskning for flere både nasjonale og internasjonale organisasjoner som f.eks. UNESCO i tillegg til å arbeide for marokkanske myndigheter. På slutten av 1970-tallet og på 1980-tallet har Mernissi bidratt til flere artikler til tidsskrifter og andre publikasjoner om kvinner i Marokko og kvinner og islam fra et moderne så vel som fra et historisk perspektiv. I 2003 ble Mernissi tildelt utmerkelsen Fyrsten av Asturias' pris for litteratur sammen med Susan Sontag fra USA.

Mernissi første bok, *Beyond the Veil*, ble utgitt i 1975. En revidert utgave ble utgitt i Storbritannia i 1985 og i USA i 1987. Beyond the Veil har blitt en klassiker, særlig innen antropologi og sosiologi på kvinner i den arabiske verden, middelhavsområdet og i det muslimske samfunn generelt. Hennes mest berømte bok er en kvasi-historisk studie av oppgavene til de forskjellige konene til Muhammad. Denne boken ble først utgitt på fransk i 1987, og deretter oversatt til engelsk i 1991. I 1995 publiserte Mernissi boken Dreams of Trespass: Tales of a Harem Girlhood.

Referanser
----------

1. ↑   Trove, oppført som Fatima Mernissi, Trove person-ID 920631, besøkt 9. oktober 2017[Hentet fra Wikidata]
2. 1 2   Autorités BnF, oppført som Fatima Mernissi, BNF-ID 12013520c[Hentet fra Wikidata]
3. ↑   Brockhaus Enzyklopädie, oppført som Fatima Mernissi, Brockhaus Online-Enzyklopädie-id mernissi-fatima, besøkt 9. oktober 2017[Hentet fra Wikidata]
4. ↑   Enciclopedia delle donne, oppført som Fatima Mernissi, Enciclopedia delle donne ID fatima-mernissi, besøkt 9. oktober 2017[Hentet fra Wikidata]
5. ↑   Encyclopædia Britannica Online, oppført som Fatema Mernissi, Encyclopædia Britannica Online-ID biography/Fatema-Mernissi, besøkt 9. oktober 2017[Hentet fra Wikidata]
6. ↑   Babelio, oppført som Fatima Mernissi, Babelio forfatter-ID 14360[Hentet fra Wikidata]
7. ↑   AlKindi, oppført som Fāṭima al-Marnīsī, General Diamond Catalogue ID 22768[Hentet fra Wikidata]
8. ↑   Wikipedia på arabisk[Hentet fra Wikidata]

Eksterne lenker
---------------

* (en) Fatima Mernissi – kategori av bilder, video eller lyd på Commons Rediger på Wikidata
* (en) Fátima Mernissi på Internet Movie Database Rediger på Wikidata

  


|  |  |
| --- | --- |
| Oppslagsverk/autoritetsdata | Encyclopædia Britannica **·** Brockhaus Enzyklopädie **·** Deutsche Biographie **·** Nationalencyklopedin **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NLA **·** NDL **·** NKC **·** ICCU **·** BNE **·** CiNii
 |